sbi
ఎస్‌బిఐ అనుబంధ బ్యాంకుల షేర్ల ర్యాలీ
ముంబై,: అనుబంధ బ్యాంకులను భారతీయ స్టేట్‌ బ్యాంకులో విలీనానికి కేంద్ర కేబినెట్‌ ఆమోదముద్ర వేయడంతో ఎస్‌బిఐ షేర్లు భారీగా పెరిగాయి. ఎస్‌బిఐతోపాటు అనుబంధ బ్యాం కుల షేర్లు కూడా భారీగా పెరిగాయి. మూడు నుంచి 13శాతం వరకూ పెరిగాయి. స్టేట్‌ బ్యాంక్‌ ఆఫ్‌ మైసూర్‌, స్టేట్‌ బ్యాంక్‌ ఆఫ్‌ట్రా వన్కూర్‌, స్టేట్‌బ్యాంక్‌ ఆఫ్‌ బికనీర్‌ జైపూర్‌ షేర్లు భారీ ర్యాలీ తీసాయి.
ఐదు అనుబంధ బ్యాంకుల్లో ఎస్‌బిహెచ్‌, స్టేట్‌ బ్యాంక్‌ ఆఫ్‌ పాటియాలాలు పొదుపుపరంగా 1000 కోట్ల కుపైగా మొదటిసంవత్సరంలోనే వృద్ధి కని పిస్తుందని నిపుణుల అంచనా. ఈ విలీనం వల్ల భారతీయస్టేట్‌బ్యాంకు అతిపెద్ద బ్యాంకు గా అవతరించనున్నది. భారతీయ మహిళాబ్యాంకు ఈవిలీనంలోలేదు. వీటితో పాటు బిఎంబిని కూడా విలీనం చేసుకోవాలన్న ప్రతిపాదనలు వచ్చాయి. ఇక వాటాల స్వాప్‌ నిష్పత్తిని కూడా నిర్ణయించాల్సిఉంది. ప్రపంచంలోనే 50 అతి పెద్ద బ్యాంకుల్లో ఒకటిగా ఎస్‌బిఐ నిలుస్తుంది. 50వేలకుపైగా ఎటిఎంలు, 26500కుపైగా శాఖలతో ఉన్న ఎస్‌బిఐ మరింత ప్రపంచ బ్యాంకు స్థాయికి ఎదుగుతుంది. ఎస్‌బిఐ విలీనం వల్ల నిర్వ హణ సామర్ధ్యం పెరుగుతుంది.
ఏకీకృత ట్రెజరీ కార్యకలా పాల్లో మరింత లాభదాయకత పెరుగుతుంది. నిర్వహణ వ్యయం, పరిపాలనాఖర్చులు తగ్గుతాయి. గణాంకాల పరం గా డేటా సమీకృతం మరింత సులువవుతుంది. నెలరోజు ల్లోనే అనుబంధబ్యాంకుల గణాంకాలన్నీ ఎస్‌బిఐకు వస్తాయి. మహా అయితే మరో ఆరువారాల్లో అనుబంధ బ్యాంకుల గణాంకాలు మొత్తం ఎస్‌బిఐ పరిధిలోకి వస్తాయని అంచనా. ఇదిలా ఉండగా విలీనప్రక్రియ ఊపందుకోవడంతో ఎస్‌బిఐ, అనుబంధ బ్యాంకుల్లో షేర్లు కొనుగోలు చేయవచ్చని మార్కెట్‌ నిపుణులు సలహాలిస్తున్నాయి. ఎస్‌బిఐ లేదా జాబితాఅయిన అనుబంధ బ్యాం కుల్లో పెట్టుబడులు పెట్టవచ్చని బ్రోకింగ్‌ సంస్థలు సిఫారసులు చేస్తున్నాయి.